ร้านดังแห่งเมืองเชียงใหม่ ที่ถือเป็นหนึ่งในร้านที่อยู่ในลิสท์ของหลายๆคน โดยเฉพาะคนที่เน้นผัก เน้นสุขภาพ ต้องไม่พลาดที่นี่แน่นนอน ตัวผมมีโอกาสมาทานหลายครั้งเพราะร้านตั้งอยู่แถวบ้าน วันนี้ก็เป็นอีกครั้งหนึ่งที่ได้มีโอกาสมาทาน ความประทับใจยังคงเต็มที่เหมือนเดิมครัช

ครั้งนี้ทานที่สาขาหนองจ๊อม แถวๆบ้านเลย ร้านกว้างใหญ่ ที่จอดรถสะดวก ตอนนี้มีโซนใหม่เพิ่มอีกเยอะแยะเลย คราวนี้ขอทานในห้องแอร์ละกันเพราะอากาศแอบร้อน แต่ก็มีแอบแวบเข้าไปชมสวนผักของเค้า ซึ่งตอนนี้กำลังจัดงาน ปลูกผักเพราะรักพ่อ ปีที่ 3 อยู่ด้วย 

เมนูของร้านมีหลากหลายมากเลยครับ ซึ่งส่วนใหญ่เป็นอาหารแนวสุขภาพ ทั้งสลัด ซุป อาหารเรียกน้ำย่อย พาสต้า จานหลัก ของหวาน เครื่องดื่ม น้ำผลไม้ เรียกว่าครบทุกสิ่งที่ต้องการเลยไม่แปลกใจเลยที่ลูกค้าส่วนใหญ่จะมาเป็นกลุ่มเป็นครอบครัว เมนูราคาไม่สูงมาก แต่ว่าเสิร์ฟมาแบบจานใหญ่ยักษ์สะใจมาก แถมให้ผักมาเยอะแยะมากมาย คอสลัดถูกใจแน่ๆ 

รสชาติยังคงทำได้น่าประทับใจ วันนี้ทานหลายเมนูมากๆ ที่ชอบสุดๆคงเป็น เมนูสลัดข้าวยำ ที่ทำมาในสไตล์ข้าวยำปักษ์ใต้ มาพร้อมกับไข่ออนเซน เมื่อคลุกส่วนผสมเข้ากันแล้วลองทาน รสชาติกลมกล่อมถูกใจเป็นที่สุด อีกเมนูที่ติดใจมากๆ คือ เมนู แองเจิลแฮร์ซอสครีมปู พาสต้าเส้นเล็กที่นำมาผัดกับครีมซอสเข้มข้นหอมมันพร้อมเนื้อปู โรยด้วยไข่กุ้งและไข่ปลาแซลมอน รสชาติจานนี้อร่อยมากกก ผมชอบมากกว่าที่ทานตามร้านอิตาเลียนแท้ๆอีก ???????? เมนูสลัดวันนี้ได้ทานสลัดฮอกไกโด สลัดจานโตมาพร้อมกับปลาเงินทอด ปลาแซลมอน ยำสาหร่าย ไข่ปลาโทบิโอะ และไข่ปลาแซลมอน ผักสลัดสดกรอบ เพราะปลูกเอง เก็บเอง ทานเองขนาดนี้ ความสดความปลอดภัยไม่ต้องพูดถึง รสชาติของน้ำสลัดเปรี้ยวนิดๆสดชื่นดี จานหลักวันนี้หม่ำพอร์คชอพ เฟรนช์คัท เนื้อหมูย่างมาได้ดีมากๆ นุ่มสุดๆ สุกทั่วถึงแต่ไม่แห้งเลย แถมยังชิ้นหนาถูกใจมาก เมนูนี้หมดจานแบบไม่ต้องสืบ

ไม่แปลกใจเลยว่าทำไมร้านนี้ถึงเป็นร้านสุดฮอทของเชียงใหม่ที่ทุกคนถามถึง ด้วยความดีงามของบรรยากาศ รสชาติอาหาร การบริการ รวมทั้งความคุ้มค่า และยิ่งตอนนี้กระแสอาหารเพื่อสุขภาพกำลังมา ทุกคนต่างหันมาดูแลตัวเอง ใครที่ใส่ใจสุขภาพและกำลังมองหาร้านที่มีครบทุกสิ่งที่ต้องการ ผมขอแนะนำร้านนี้เลยครับ สุดยอดจริงๆ ????????????????